ΚΑΛΩΣ ΗΡΘΑΤΕ ΚΑΙ ΠΑΛΙ
Όλοι μάθαμε τον σοκαριστικό φόνο της Τζιλ Ντάντο
στο κατώφλι της.
Πιστεύεις ότι θα υπάρξει η επόμενη φάση στη ζωή σου;
Η Τζιλ ήταν πολύ θετικός άνθρωπος
και θα ήθελε κι από μας να κάνουμε κάτι θετικό.
Είχε περάσει ένας ολόκληρος χρόνος από τον φόνο της Τζιλ,
και δεν είχαν βρει τον δράστη.
Πώς είσαι τώρα; Ο χρόνος γιατρεύει. Επουλώνεσαι;
Πολύς κόσμος με έχει στηρίξει τρομερά.
Ήταν η αγαπημένη της Βρετανίας.
Κι ήταν απίστευτο που δεν μπορούσαν να βρουν
τον δολοφόνο της Τζιλ Ντάντο.
Ετοιμαζόμουν να πάω σε μια συνάντηση για προσευχή.
Καλημέρα. Οι τίτλοι.
Ο άντρας που κρατείται ως ύποπτος για τον φόνο
της παρουσιάστριας Τζιλ Ντάντο…
Άκουσα στις ειδήσεις ότι είχε γίνει μια σύλληψη.
…που μένει 800 μέτρα από την κατοικία της.
Το βρήκα θαυμάσιο που επιτέλους
κάποιος θα λογοδοτούσε για τον φόνο της Τζιλ.
Συλλέχθηκαν αντικείμενα από το σπίτι του για εξέταση.
Κι ο εκφωνητής είπε ότι ονομάζεται…
…Μπάρι Μπουλσάρα.
Μούδιασα.
Σκέφτηκα "Όχι, δεν μπορεί να είναι ο ίδιος Μπάρι Μπουλσάρα".
Είναι τελείως τρελό.
Ήταν ο αδελφός μου.
Άραγε, το έκανε;
ΠΟΙΟΣ ΣΚΟΤΩΣΕ ΤΗΝ ΤΖΙΛ ΝΤΑΝΤΟ;
Σήμερα η Σκότλαντ Γιαρντ ανακοίνωσε ότι συνελήφθη ένας άντρας
για τον φόνο της Τζιλ Ντάντο.
Δεν έχει επιβεβαιωθεί η ταυτότητα του άντρα.
ΑΤ ΧΑΜΕΡΣΜΙΘ ΔΥΤΙΚΟ ΛΟΝΔΙΝΟ
Ήταν μεγάλο βήμα η σύλληψη του άντρα
που θεωρούνταν ύποπτος για τον φόνο.
Είναι 27.
Έγραφα στις καταχωρίσεις μου "Φοβάμαι πως ήταν ο άρρωστος, ο μοναχικός,
ο μαγεμένος, ο ψυχοπαθής,
ο διαταραγμένος ή ο εμμονικός που ευθυνόταν".
Ο Μπάρι Τζορτζ ταίριαζε.
Ο φόνος της Τζιλ Ντάντο θεωρούνταν
πολύ σημαντική έρευνα…
ΧΕΪΜΙΣ ΚΑΜΠΕΛ ΕΡΕΥΝΗΤΗΣ
…για την αστυνομία.
Είχαμε εξετάσει 4.000 άτομα με τον έναν ή τον άλλον τρόπο.
Είχα εστιάσει την προσπάθειά μου στο να γίνουν όλα σωστά.
ΕΞΕΤΑΣΗ ΜΠΑΡΙ ΤΖΟΡΤΖ ΗΜΕΡΑ 1η
Συμφωνείτε ότι είχατε όπλο;
Ρέπλικα.
Δηλαδή, αποδεχόμαστε ότι είχατε μια ρέπλικα;
Μάλιστα.
Το ενδιαφέρον ήταν ότι απαντούσε στις ερωτήσεις
κατά την εξέταση.
Όχι όπλο. Μια ρέπλικα.
Πολλοί που θα εξετάζονταν αναφορικά με φόνο δεν θα απαντούσαν.
Μπάρι, θα σου κάνω μερικές ερωτήσεις.
Θέλω να προσπαθήσεις να θυμηθείς
πώς ήταν όταν σε συνέλαβαν.
Η αστυνομία ήθελε να μου μιλήσει,
δεν ξέρω για τι,
αφού δεν έχω διαπράξει εγκλήματα.
Ήξερες ποια ήταν η Τζιλ Ντάντο;
Δεν την είχα συναντήσει ποτέ. Δεν ήξερα ποια ήταν.
Η αστυνομία επέμενε να με ρωτάει ξανά και ξανά.
Και πραγματικά δεν ήξερα ποια ήταν.
Αγοράσατε ποτέ ένα G145 των 8 χιλιοστών για ριπές άσφαιρων;
Όχι, κύριε.
-Είχατε ποτέ στην κατοχή σας τέτοιο; -Όχι.
-Έχετε χειριστεί ποτέ τέτοιο; -Όχι.
-Έχετε πυροβολήσει ποτέ με τέτοιο; -Όχι.
Ξέραμε ότι έλεγε ψέματα.
Σε μια φωτογραφία κρατούσε ένα πιστόλι,
ένα από τα είδη που καθορίστηκε ότι σκότωσε την Τζιλ Ντάντο.
Αναγνωρίζετε τον εικονιζόμενο;
Σ' εκείνη τη φωτογραφία δεν ήμουν εγώ.
Ποιος είναι, λέτε;
Οποιοσδήποτε.
Δική σας φωτογραφία είναι.
Καλησπέρα. Στην έρευνα για τον δολοφόνο
της παρουσιάστριας Τζιλ Ντάντο κρατείται ένας άντρας…
Ως ύποπτο για τον περσινό φόνο
της δημοφιλούς προσωπικότητας του BBC Τζιλ Ντάντο.
ΚΕΝΤΡΙΚΑ THE DAILY MIRROR ΚΑΝΑΡΙ ΓΟΥΑΡΦ, ΛΟΝΔΙΝΟ
Η σύλληψη του Τζορτζ ήταν εξίσου σημαντική ιστορία…
ΤΖΕΦ ΕΝΤΟΥΑΡΝΤΣ ΠΡΩΗΝ ΑΣΤΥΝΟΜΙΚΟΣ ΣΥΝΤΑΚΤΗΣ
…με την ιστορία του φόνου της Τζιλ Ντάντο.
Οι προϊστάμενοί μου ήθελαν να μάθουν τα πάντα.
Ποιος είναι αυτός; Απ' τα γεννοφάσκια του. Την παραμικρή λεπτομέρεια.
Επικοινώνησα με τις επαφές μου.
Τελικά, βρήκα κάποιον,
και η πηγή μου ήταν υψηλότερα ιστάμενος.
Μου είπε ότι είναι κάποιος Μπάρι Μπουλσάρα.
"Μπάρι Μπουλσάρα;" Είπα "Έχει συγγένεια με τον Φρέντι Μέρκιουρι;"
Ήξερα ότι το αληθινό του όνομα ήταν Μπουλσάρα, πολύ ασυνήθιστο.
Και σκέφτηκα πως δεν μπορεί να ήταν σύμπτωση.
Η εγκληματολογική εξέταση των περιεχομένων της κατοικίας του υπόπτου
πιθανώς να συνεχιστεί όλη την ημέρα.
Το έγραφαν όλες οι εφημερίδες, έπαιζε σε όλα τα κανάλια.
Η αστυνομία θεωρεί πολύ σημαντική την εξέλιξη
στην έρευνα των 13 μηνών.
Οι δημοσιογράφοι έσπαγαν τα τηλέφωνα…
ΤΖΟΝ ΡΟΟΥΖΜΑΝ ΑΤΖΕΝΤΗΣ
…για να κάνω μια δήλωση.
Συνεχίζεται η ανάκριση ενός άντρα στο Λονδίνο.
Και προφανώς, σίγουρα ήταν το γεγονός της χρονιάς.
Μετά από 24 ώρες, μπορούν να ζητήσουν παράταση
για να κρατηθεί για περαιτέρω ανάκριση.
Η απάντηση των εκπροσώπων του Μέρκιουρι ήταν
ότι δεν είχε ξάδελφο Μπάρι
και δεν είχε ιδέα ποιος είναι.
Η οικογένεια αρνείται κάθε σχέση.
Είπα "Τι εννοείτε;
Τα έχει βγάλει απ' το μυαλό του;" Και μου λένε "Θα το θέσω έτσι:
Δεν πρέπει να 'ναι πολύ στα καλά του".
ΚΟΡΚ ΙΡΛΑΝΔΙΑ
Με γέμιζε ελπίδες το γεγονός…
ΜΙΣΕΛ ΝΤΙΣΚΙΝ-ΜΠΕΪΤΣ ΑΔΕΛΦΗ ΤΟΥ ΤΖΟΡΤΖ
…πως δεν ήξεραν ότι τον έλεγαν Τζορτζ.
Είμαστε μια συνηθισμένη οικογένεια.
Αυτά δεν συμβαίνουν σε απλούς ανθρώπους.
Πίστευα ότι όλο αυτό θα κατέρρεε
κι ότι δεν θα χρειαζόταν να αναφέρουμε ποτέ ότι μας συνέβη.
Πίστευα πως ήταν ένα λάθος.
Σύντομα θα συνειδητοποιούσαν ότι έπιασαν λάθος άνθρωπο και θα τον άφηναν ελεύθερο.
ΕΞΕΤΑΣΗ ΜΠΑΡΙ ΤΖΟΡΤΖ ΗΜΕΡΑ 2η
Είναι σημαντικό να δίνεις σε όλους την ευκαιρία να είναι αθώοι
και να το αποδείξουν,
διότι σύντομα θα αποκαλυφθούν, αν δεν είναι.
-Λέτε ψέματα, κύριε Τζορτζ; -Όχι.
-Είστε ξάδελφος του Φρέντι Μέρκιουρι; -Όχι.
Έχετε πει ότι είστε ξάδελφός του;
Μάλιστα, κύριε.
-Είναι ψέματα, κε Τζορτζ; -Μάλιστα.
Πήγαινε απ' το κακό στο χειρότερο.
Σκέφτομαι ότι προσπαθούν να με παγιδεύσουν,
να με κάνουν αποδιοπομπαίο τράγο, τόσο απλά.
Γιατί σας ενδιέφερε η Τζιλ Ντάντο;
Δεν μ' ενδιαφέρει η Ντάντο, κύριε.
Δεν είχα την παραμικρή ιδέα ποια ήταν.
Γνωρίζετε ποια ήταν;
Μέχρι να πεθάνει, δεν είχα ιδέα.
Ο ισχυρισμός του Μπάρι Τζορτζ ότι δεν γνώριζε την Ντάντο,
ότι δεν την είχε καν ακουστά, ήταν ψέμα.
Βρήκαμε φωτογραφίες παρουσιαστριών στο διαμέρισμά του, πάντα γυναίκες.
ΕΡΩΤΕΥΤΗΚΑ ΣΕ ΕΞΩΤΕΡΙΚΟ ΓΥΡΙΣΜΑ
Οι σελέμπριτι ενδιαφέρουν.
Κάποιοι κυνηγούν αυτόγραφα ή πάνε σε γυρίσματα.
Το ενδιαφέρον του Τζορτζ, όμως, έμοιαζε ιδιωτικό και σχεδόν κρυφό.
Ο Τζορτζ ήξερε την Ντάντο.
Ήταν απογοητευτικό και δύσκολο.
Παρά τις πληροφορίες που είχαμε βρει μέσω παρακολούθησης,
δεν είχαμε τίποτα απολύτως
ώστε να κατηγορήσουμε τον Τζορτζ για τον φόνο.
Το ανώτατο διάστημα κράτησης ήταν οι 96 ώρες.
Είτε θα απαγγέλαμε κατηγορίες είτε θα αφηνόταν ελεύθερος.
Οι πολίτες, παρακολουθώντας σειρές όπως το CSI: Στον Τόπο του Εγκλήματος,
θέλουν το ενοχοποιητικό στοιχείο, τα αδιάσειστα τεκμήρια,
που, στην πραγματικότητα, δεν υπάρχουν πάντα.
ΤΣΑΡΛΙ ΑΪΖΑΚΣ ΑΞ. ΤΕΚΜΗΡΙΩΝ
Έρευνα σημαίνει μεθοδολογία και διαδικασία.
ΚΡΟΥΚΑΜ ΡΟΟΥΝΤ
ΡΑΒΔΩΤΟ ΛΕΙΟΚΑΝΝΟ
Επέστρεψα στα τεκμήρια.
Ερεύνησα την κατοικία του. Βρήκαμε ένα παλτό.
Το παλτό των τριών τετάρτων ήταν πολύ παρόμοιο
με εκείνο που οι μάρτυρες είχαν περιγράψει ότι φορούσε ο δράστης.
Είχε φωτογραφηθεί στο εργαστήριο και στάλθηκε για εγκληματολογική ανάλυση.
Υποτίθεται πως το παλτό που βρήκαν
ήταν μαύρο κασμιρένιο, σαν αυτό εδώ.
Αν ήμουν εγώ ο δράστης, θα υπήρχαν στοιχεία από κασμίρι και μαλλί.
Χιλιάδες ίνες.
Τα ιατροδικαστικά υλικά αλλοιώνονται ταχέως.
Η πιθανότητα να υπάρχει αίμα,
ίνες ή υπολείμματα πυρίτιδας θα ήταν μηδαμινή,
διότι ήμασταν έναν χρόνο πίσω.
Αν δεν βρίσκαμε άμεσα τεκμήρια,
που θα τον συνέδεαν με τον τόπο εγκλήματος,
θα έπρεπε να αφεθεί ελεύθερος.
Και τότε λάβαμε την έκθεση.
Το εργαστήριο είχε βρει ένα σωματίδιο πυρίτιδας
στην εσωτερική τσέπη του παλτού των τριών τετάρτων.
Ο Τζορτζ είχε εκτεθεί σε υπολείμματα βληθείσας πυρίτιδας.
Κι από όλα τα πιθανά σωματίδια,
το συγκεκριμένο ήταν πανομοιότυπο με εκείνο στο σημείο.
Αυτό άλλαξε δραματικά την έρευνα.
Πώς εξηγείτε τα υπολείμματα πυροβόλου όπλου στην τσέπη σας, κύριε Τζορτζ;
Στην τσέπη του παλτού που ίσως φορούσατε
όταν δολοφονήθηκε η Ντάντο. Πώς το εξηγείτε;
Δεν μπορώ.
Δεν γνωρίζω καθόλου.
Τότε ο δικηγόρος του τον συμβούλεψε να μη μιλήσει άλλο.
Είχαμε επαρκή τεκμήρια πλέον.
Και κατηγορήθηκε για τον φόνο της Τζιλ Ντάντο.
Μετά από ανακρίσεις τεσσάρων ημερών στο Χάμερσμιθ
στο Δ. Λονδίνο, ο αυτοαποκαλούμενος Μπάρι Μπουλσάρα κατηγορήθηκε για φόνο
με το αληθινό του όνομα Μπάρι Μάικλ Τζορτζ.
Ο επικεφαλής ντετέκτιβ Χέιμις Κάμπελ
αποχώρησε χωρίς να κάνει δηλώσεις.
Ο κος Μπουλσάρα οδηγήθηκε σε φυλακή του Νότιου Λονδίνου.
Πρώτο βράδυ στη φυλακή για τον Μπάρι Μπουλσάρα, αφού κατηγορήθηκε
για τον φόνο της Τζιλ Ντάντο.
Ήμουν σε ένα πολυκατάστημα του Κορκ
όταν μου τηλεφώνησε η δικηγόρος του Μπάρι.
Νόμιζα ότι μ' έπαιρνε να μου πει ότι θα τον άφηναν ελεύθερο.
Μα δεν είπε αυτό.
Είπε "Λυπάμαι πολύ.
Πρέπει να σου πω ότι θα απαγγείλουν κατηγορίες".
Κι είπε "Βρήκαν ένα σωματίδιο υπολειμμάτων πυρίτιδας στο παλτό του".
Εκείνη τη στιγμή αναγκαστικά αναρωτήθηκα μήπως το είχε κάνει.
ΒΑΣΙΛΙΚΗ ΦΥΛΑΚΗ ΜΠΕΛΜΑΡΣ ΤΕΪΜΣΜΙΝΤ, ΛΟΝΔΙΝΟ
Έκανα 32 χρόνια φυλακή κι εξέτια μια ποινή στην Μπέλμαρς.
Ήξερα έναν δημοσιογράφο απ' το περιοδικό Punch.
Μου τηλεφώνησε μια μέρα κι είπε ότι συνελήφθη ο Μπάρι Τζορτζ.
ΝΟΕΛ "ΡΕΪΖΟΡ" ΣΜΙΘ ΔΗΜΟΣΙΟΓΡΑΦΟΣ
Και προφυλακίστηκε για μια εκτέλεση με πυροβόλο όπλο.
"Μπορείς να του πάρεις συνέντευξη;"
Είπα πως ναι.
Άφησα το τηλέφωνο, πλησίασα έναν φιλικό φύλακα.
Είπα "Έφεραν τον Μπάρι Τζορτζ". "Ναι, στο νοσοκομείο".
Εντάξει. Ξαναπήγα στο κελί μου. Μισή ώρα μετά, προσποιήθηκα έμφραγμα.
Έρχονται τρέχοντας οι φύλακες, με πάνε στο νοσοκομείο του Μπέλμαρς,
και τον αναγνώρισα απ' τις φωτογραφίες στην εφημερίδα.
Προσπάθησα να του πιάσω κουβέντα.
Δεν μπορούσα να γράψω τίποτα,
γιατί μ' είχαν πάει εκεί για έμφραγμα,
κι αν είχα μπλοκ και στιλό θα ψυλλιάζονταν.
Το πρώτο που τον ρώτησα ήταν το όνομά του.
Κι είπε "Μπάρι".
Είπα "Μάλιστα. Σ' αρέσουν τα όπλα;"
Με κοίταξε για ένα λεπτό κι είπε "Μ' αρέσουν οι Guns N' Roses".
Και σκέφτηκα ότι πρέπει να 'ταν ναρκωμένος,
γιατί μιλούσε πολύ αργόσυρτα.
Και, προφανώς, ήθελα το ζουμί, έτσι;
"Ναι, τη σκότωσα", το δημοσιογραφικό μου πραξικόπημα.
"Έκανες τον φόνο;"
Κι είπε πως όχι.
Κι είπα "Ξέρεις ποια δολοφονήθηκε;" "Ναι, η Τζιλ Ντάντο".
Και τον κοίταξα και σκέφτηκα
ότι κάτι δεν πάει καθόλου καλά μαζί του.
Έστειλα τη συνέντευξη κι είπα ότι του μίλησα.
Δεν είναι ικανός να διαπράξει μια εν ψυχρώ εκτέλεση μέρα μεσημέρι
και να μη μιλάει γι' αυτό έναν χρόνο.
Με τίποτα. Αποκλείεται να μπόρεσε να το κρατήσει μυστικό.
Όταν είδα τον Μπάρι πίσω από το φρικτό πλεξιγκλάς
ήταν ό,τι πιο απαίσιο.
Έδειχνε τόσο ευάλωτος, και δεν μπορούσα να τον αγγίξω,
αλλά ακούμπησε το χέρι του στο τζάμι, έτσι, το ίδιο κι εγώ.
Με κοίταξε κατάματα κι είπε "Δεν το έκανα εγώ".
Και σκέφτηκα "Εντάξει. Αυτό μου αρκεί".
Είπα μόνο "Θα το παλέψουμε".
Έπρεπε να βρούμε την καλύτερη δυνατή νομική εκπροσώπηση.
Μάικλ Μάνσφιλντ, λήψη εννιά.
ΜΑΪΚΛ ΜΑΝΣΦΙΛΝΤ ΔΙΚΗΓΟΡΟΣ
Θα βοηθούσε αν παραθέτατε
κάποιες σημαντικές υποθέσεις που έχετε αναλάβει.
Πόσο χρόνο έχετε;
Διαπράχθηκαν σοβαρές πράξεις βίας από ανώτερους και κατώτερους αστυνομικούς…
Ο Μάικλ Μάνσφιλντ αναλαμβάνει πολύκροτες υποθέσεις.
Έχει εκπροσωπήσει τους Έξι του Μπέρμιγχαμ.
Τέσσερις Γκίλφορντ, Τρεις Τότεναμ, Πέντε Κάρντιφ.
Τη Ματωμένη Κυριακή στη Βόρεια Ιρλανδία. Το Χίλσμπορο.
Η πλήρης έρευνα των ζητημάτων και των γεγονότων
δεν έχει ολοκληρωθεί ακόμη.
Μοχάμεντ Αλ Φαγέντ και Νταϊάνα, πολύ πολύκροτη.
Μια ολόκληρη σειρά υποθέσεων της μαύρης κοινότητας,
που κλιμακώθηκαν με την υπόθεση Λόρενς.
Όταν πρωτογνώρισα τον Μπάρι, μου πήρε λίγο χρόνο για να δημιουργήσω,
όπως γίνεται ενίοτε, μια σχέση.
Δεν αντιλήφθηκα πόσο περίπλοκα
λειτουργούσε το μυαλό του.
Δεν ανταποκρινόταν όπως συνηθίζουν οι άνθρωποι.
Ανησυχούσα πως η αστυνομία θα επέτρεπε να επικρατήσει η θεωρία
ότι ήταν αυτός ο μοναχικός άντρας.
Τι έχουν εναντίον του;
Ότι είναι αλλόκοτος χαρακτήρας, έχει εμμονή με τις γυναίκες,
μα όχι συγκεκριμένα με την Ντάντο.
Τον ενδιέφεραν τα όπλα.
Κι όλα αυτά δημιουργούν μια αδιαμφισβήτητη υπόθεση
ότι είναι ο δράστης.
Όχι, δεν είναι έτσι.
Αν ήμουν αστυνομικός, θα το προσέγγιζα διαφορετικά.
Σχεδόν κάθε τόπος εγκλήματος περιέχει την απάντηση.
ΛΕΩΦΟΡΟΣ ΓΚΑΟΥΑΝ
Πήγα με το ποδήλατο να δω.
Έχει ένα κηπάκι.
Είναι τέσσερα πέντε βήματα απ' την πύλη. Τίποτα.
Απ' τη στιγμή που εκείνη κατεβαίνει απ' το αμάξι
και πάει προς την εξώπορτα είναι μόλις λίγα μέτρα.
Αποκλείεται να ήταν ένας μοναχικός ένοπλος.
Πρέπει να ήταν κάποιος που γνώριζε πράγματα.
Κάθε φορά που βάζεις τον Μπάρι Τζορτζ στον ρόλο του εκτελεστή,
δεν λειτουργεί.
Θα πρέπει να είχε το γεμάτο όπλο επάνω του, έτοιμο να ρίξει,
και να ήταν κουλουριασμένος στον κήπο, ώστε να μην τον δει εκείνη.
Θα 'πρεπε να περιμένει ώρες εκεί.
Δεν βγάζει νόημα.
Συνειδητοποίησα ότι θα γινόταν μια αδικία.
Τότε, λοιπόν, αρχίζει να λειτουργεί, όχι η θλίψη, αλλά ο θυμός.
Θέλω να κάνω κάτι.
Αναρωτήθηκα "Είναι σωστό αυτό;
Δίκαιο; Είναι ικανός να δικαστεί, να αντιληφθεί τη διαδικασία;"
Του ζήτησα, λοιπόν, να εξεταστεί από ψυχολόγους
για να γίνει κάποια αξιολόγηση.
Έμαθα ότι η νομική ομάδα αντιμετώπιζε τεράστιες δυσκολίες με τον Μπάρι Τζορτζ.
Ο Μάνσφιλντ είπε "Κάτι δεν πάει καλά".
ΚΑΘΗΓΗΤΡΙΑ ΣΟΥΖΑΝ ΓΙΑΝΓΚ ΚΛ. ΨΥΧΟΛΟΓΟΣ
"Πρέπει να εξεταστεί".
Ήμουν στο τρένο κι αναρωτιόμουν πώς θα είναι ως άτομο,
γιατί ο Τύπος παρουσίαζε
ένα τέρας που είχε σκοτώσει την Ντάντο.
Μα φτάνοντας, τον βρήκα τρομερά στρεσαρισμένο
και τελείως αποδιοργανωμένο.
Ήταν ακραίο. Όλα ήταν μονόδρομα.
Ένιωθα μια χιονοστιβάδα από λέξεις να με χτυπούν.
"Έκαναν το τάδε και το δείνα".
Ως προς τη νοημοσύνη του, βρισκόταν στα όρια,
δηλαδή, εξαιρετικά χαμηλά.
Η λειτουργική μνήμη του, η ταχύτητα επεξεργασίας,
όλα τα υπόλοιπα ήταν στο πρώτο εκατοστημόριο.
Άρα, το 99% των ανθρώπων θα απέδιδε καλύτερα από εκείνον.
ΤΟΝ ΛΕΝΕ ΜΠΑΡΙ ΜΠΟΥΛΣΑΡΑ
Όλες οι εφημερίδες βάλθηκαν να μάθουν το υπόβαθρό του.
Η ΦΑΝΤΑΣΤΙΚΗ ΖΩΗ ΤΟΥ ΜΠΑΡΙ ΤΖΟΡΤΖ
Κι ανακαλύψαμε ενδιαφέροντα πράγματα.
ΤΖΕΪΝ ΜΟΥΡ ΔΗΜΟΣΙΟΓΡΑΦΟΣ
Γρήγορα έγινε σαφές ότι ο Μπάρι Τζορτζ είχε χτίσει
μια πολύ φανταστική ζωή.
ΠΑΡΙΣΤΑΝΕ ΤΟΝ ΞΑΔΕΛΦΟ ΤΟΥ ΦΡΕΝΤΙ ΜΕΡΚΙΟΥΡΙ
Τη δεκαετία του '80, είχε πάρει πρόστιμο επειδή παρίστανε τον αστυνομικό.
Έλεγε στις γυναίκες ότι ήταν στη RAF, μετά έλεγε για τη SAS,
ενώ στην πραγματικότητα είχε απορριφθεί απ' τον στρατό εθελοντών.
Δεν είσαι παλαβός;
Όχι.
Ώσπου κυκλοφόρησε το βίντεό του.
Και ξαφνικά τον αποκαλούσαν Στιβ Μέιτζορς
κι έκανε ένα κόλπο όπου περνούσε
πάνω από τέσσερα διπλά λεωφορεία φορώντας ρόλερ.
Δηλαδή, δεν έχεις ξανακάνει ποτέ κάτι τέτοιο;
Δεν έχει ξαναγίνει ποτέ στον κόσμο.
Δεν έχεις εξασκηθεί σε μίνι ράμπα, όμως;
Όχι, καθόλου.
Νομίζω πως έπαθε εξάρθρωση σπονδυλικής στήλης, κάταγμα στο μηριαίο οστό,
και σκέφτεσαι ότι ζει σ' έναν φανταστικό κόσμο.
Μα θα μπορούσες να κάνεις το άλμα από αυτό στο ότι πρόκειται για τον άντρα
που πλησίασε την Τζιλ Ντάντο και την πυροβόλησε εν ψυχρώ στο κεφάλι;
Η υπόθεση έχει δύο διαστάσεις.
Η μία είναι ένας δράστης
και το άλλο που πρέπει να αντιληφθείς είναι τα τεκμήρια.
Η βαλλιστική, δηλαδή, ο κάλυκας που έμεινε πίσω, από τη σφαίρα.
Είχε προσαρμοστεί.
Η σύσφιξη του κάλυκα είναι κάτι που σπανίζει.
Κάποιος είχε γράψει στην αστυνομία, προσπαθώντας να βοηθήσει,
κι είπε "Κατέχω καλά τέτοια πυρομαχικά.
Υπηρέτησα σε Αν. Ευρώπη και Βαλκάνια,
όπου συνηθίζεται η σύσφιξη".
Τότε, λοιπόν, αναρωτιέσαι πού σε παραπέμπει αυτό. Στη Σερβία.
Υπήρχε σερβική σύνδεση.
Ακριβώς μπροστά μας.
Κι είχε ξανασυμβεί.
ΒΕΛΙΓΡΑΔΙ ΣΕΡΒΙΑ
Νωρίτερα τον Απρίλιο, τον μήνα της δολοφονίας,
δολοφονήθηκε άλλος ένας δημοσιογράφος
έξω από το σπίτι του στο Βελιγράδι, περίπου 11 ημέρες πριν.
Η ιδέα της σερβικής ανάμιξης στον φόνο απορρίφθηκε κατηγορηματικά.
Δεν υπάρχει η παραμικρή σύνδεση ανάμεσα στις υποθετικές θεωρίες
που έχουμε…
Να μην είμαι επιπόλαιος,
αλλά η αστυνομία δεν το πήρε σοβαρά,
διότι δεν είχε ερευνηθεί σωστά η σερβική σύνδεση.
Έχει όλα τα χαρακτηριστικά οργανωμένης, ενορχηστρωμένης εκτέλεσης,
η οποία, κατά τη γνώμη μου, δείχνει κατηγορηματικά μακριά από τον Τζορτζ.
Με παρασύρει ο ενθουσιασμός;
ΝΕΑ ΣΚΟΤΛΑΝΤ ΓΙΑΡΝΤ
Ένα μεγάλο τμήμα της έρευνας ήταν να εξετάσουμε
κάποιες από τις γυναίκες των φωτογραφιών.
Τα μη εμφανισμένα φιλμ.
Αν ήταν για μένα, γιατί δεν τα εμφάνισα;
Κι ήταν άπειρα.
Είπαν ότι εγώ…
Πώς το είπαν; Παρακολουθούσα κόσμο.
Εγώ, όμως, μιλούσα με κόσμο,
κι αν οποιαδήποτε στιγμή δεν ένιωθαν άνετα μαζί μου,
έφευγα.
Όσο περνούσε ο καιρός και πλησιάζαμε στη δίκη,
άρχισαν να βγαίνουν λεπτομέρειες.
Υπήρξε μια μεγάλη κλιμάκωση στο επίπεδο της ανησυχητικής συμπεριφοράς,
από εκεί που είχαμε έναν φαινομενικά άκακο, ιδιόρρυθμο φαντασιόπληκτο,
σε κάτι πολύ πιο μοχθηρό.
ΕΓΚΛΗΜΑΤΙΚΗ ΔΡΑΣΤΗΡΙΟΤΗΤΑ 1978-1999
Είχε σύλληψη για απόπειρα βιασμού, για σεξουαλικά παραπτώματα.
Επίσης, προέκυψε κι άλλο ένα τεκμήριο.
Είχε εμμονή με την πριγκίπισσα Νταϊάνα
κι είχε συλληφθεί στο Παλάτι του Κένσινγκτον
με ένα σχοινί και στολή παραλλαγής να κρατά ένα κυνηγετικό μαχαίρι 30 εκ.
Τότε η αστυνομία το είχε θεωρήσει άκακο,
κάτι που, ομολογώ, με αφήνει άναυδη.
Δεν ήταν φυσιολογική συμπεριφορά.
Έγινε, λοιπόν, άλλο ένα κομμάτι του παζλ, το οποίο, για τα ΜΜΕ,
έδειχνε την πιθανότητα να εμπλεκόταν εκείνος.
ΔΙΚΑΣΤΗΡΙΟ ΟΛΝΤ ΜΠΕΪΛΙ
Πέρυσι τον Μάιο, συνελήφθη ο Μπάρι Μάικλ Τζορτζ.
Η δίκη, που ξεκινά στο Ολντ Μπέιλι σήμερα,
θα διαρκέσει τουλάχιστον έξι εβδομάδες. Αρνείται τον φόνο.
Ήμουν δικαστικός συντάκτης της London Evening Standard.
Υπήρχε δίψα, απόγνωση να βγουν πληροφορίες…
ΠΟΛ ΤΣΕΣΤΟΝ ΔΙΚ. ΣΥΝΤΑΚΤΗΣ
…από τη δίκη.
Ο δρόμος έξω απ' το Ολντ Μπέιλι ήταν κατάμεστος με τηλεοπτικά συνεργεία.
Σταμάτησε η κυκλοφορία. Ήταν ένα τεράστιο μιντιακό γεγονός.
Δύο χρόνια και οκτώ ημέρες μετά τον φόνο της Τζιλ Ντάντο,
ο μνηστήρας της, Άλαν Φάρδινγκ, έφτασε στο Ολντ Μπέιλι.
Μαζί του, ο αδελφός της Τζιλ, Νάιτζελ, κι άλλα μέλη της οικογένειας Ντάντο.
Για τον κατηγορούμενο, η Μισέλ Ντίσκιν, αδελφή του Μπάρι Τζορτζ.
Την υπεράσπισή του ανέλαβε ο Μάικλ Μάνσφιλντ.
Ήταν η πρώτη θέαση, δημοσίως, του Μπάρι Τζορτζ μετά τη σύλληψή του,
πράγμα σπουδαίο από μόνο του, διότι όλοι ήθελαν να δουν
τον άνθρωπο που κατηγορούνταν ότι σκότωσε την Τζιλ Ντάντο.
Μου επέτρεψαν να κάτσω αρκετά κοντά του.
Έδειχνε τελείως χαμένος.
Όταν ο εισαγγελέας άρχισε να παρουσιάζει την υπόθεση,
μάθαμε περισσότερες λεπτομέρειες
για τα στοιχεία της αστυνομίας εναντίον του Τζορτζ.
Τις πρώτες εβδομάδες της δίκης είχαμε μάθει
ότι μια μάρτυρας στη λεωφόρο Γκάουαν πιθανώς να είχε τοποθετήσει τον Τζορτζ
σ' εκείνον τον δρόμο στις 7:30 π.μ.
Η Σούζαν Μέιζ κατέθεσε ότι ήταν βέβαιη πως είχε δει τον κατηγορούμενο
κοντά στο σπίτι της Ντάντο.
Η κα Μέιζ είπε ότι ο άντρας
έμοιαζε νευρικός κι έκρυβε το πρόσωπό του.
Ακούσαμε ότι ο Τζορτζ είχε επιχειρήσει
να ακολουθήσει τα βήματά του εκείνο το πρωί.
Την ίδια ημέρα, ο Τζορτζ είχε επισκεφθεί τοπικό συμβουλευτικό κέντρο HAFAD.
Δύο ημέρες μετά, επέστρεψε για να καθορίσει τι ώρα είχε πάει εκεί.
Ο εισαγγελέας θεωρούσε ότι προσπαθούσε να δημιουργήσει ψευδές άλλοθι.
Επίσης, υπήρχε το σωματίδιο υπολειμμάτων πυρίτιδας
που βρέθηκε στην τσέπη του παλτού,
κάτι που, σύμφωνα με τον εισαγγελέα, τον τοποθετούσε με όπλο που πυροβόλησε.
Σε ανακρίσεις, ο Τζορτζ δεν είχε εξήγηση
για το πώς είχε βρεθεί εκεί το σωματίδιο
κι οι ένορκοι έμαθαν ότι ήταν αδιάσειστο τεκμήριο ενοχής.
Ο εισαγγελέας ισχυρίστηκε ότι την έριξα στο έδαφος
και της έβαλα ένα όπλο στο κεφάλι.
Μα αν την είχα ρίξει κάτω, αν το σκεφτείτε… Αν απλώς…
-Μπορείς να γίνεις πειραματόζωο; -Ναι.
Αν σ' είχα ρίξει κάτω…
-Εσύ κοιτάς την πόρτα σου. -Ναι.
-Βάζεις το κλειδί στην πόρτα σου. -Ναι.
Αν σ' είχα ρίξει κάτω, γιατί ισχυρίστηκαν
ότι την έριξα κάτω με το αριστερό χέρι,
ο δράστης θα είχε πάρα πολύ αίμα ή υπολείμματα πυρίτιδας.
Εκείνοι βρήκαν ένα σωματίδιο, σωστά;
Δεν έχω να πω κάτι άλλο.
Στον καταληκτικό λόγο του εισαγγελέα
συνειδητοποιήσαμε "Μια στιγμή, αυτό είναι όλο".
Το σωματίδιο της πυρίτιδας ήταν πολύ δυνατό τεκμήριο,
μα όλα τα υπόλοιπα,
παρότι δυσάρεστα κάποια από αυτά, ήταν πολύ περιστασιακά.
Όταν ολοκλήρωσε ο εισαγγελέας, το ερώτημα ήταν "Αρκεί αυτό;"
Κάτι που λένε συχνά στη Σκότλαντ Γιαρντ
είναι ότι αν δεν σε αντεξετάσει ο Μάικλ Μάνσφιλντ
για τις σημειώσεις σου,
δεν έχεις κερδίσει τα γαλόνια σου ως αστυνομικός.
Ναι, υπήρχε μια κάποια νευρικότητα, φυσικά.
Διότι ο κος Μάνσφιλντ δεν είναι κάποιος που θα μπορούσες ποτέ να ξεγελάσεις
ή θα προσπαθούσες να αποφύγεις τις ερωτήσεις του.
Ο Μάικλ Μάνσφιλντ είπε κάποτε ότι θεωρούσε
πως όποτε αντεξετάζει έναν αστυνομικό σε δίκη
το σκεπτικό του είναι ότι ψεύδεται.
Η μεγάλη στιγμή έφτασε, λοιπόν, όταν ο Μάικλ Μάνσφιλντ
αντεξέτασε τον Χέιμις Κάμπελ.
Ήταν μια πεισματική αντιπαράθεση.
Βρήκατε ένα σωματίδιο υπολειμμάτων πυρίτιδας,
μα αυτό λειτουργεί αντίθετα, σωστά;
Η απουσία σωματιδίων οπουδήποτε αλλού
στο σπίτι, αυτό μας νοιάζει.
Ο Τζορτζ είχε βρεθεί στο ίδιο σημείο με υπολείμματα βληθείσας πυρίτιδας,
αλλά αρνήθηκε ότι είχε πυροβολήσει με οποιοδήποτε όπλο για πολλά χρόνια.
Κανένα τεκμήριο δεν υποδείκνυε ότι είχε ποτέ κάποιο όπλο
που θα ταίριαζε στην υπόθεση.
Η κατοχή πυροβόλου όπλου, έγγραφα από οπλοποιό,
οι γεμιστήρες, η θήκη.
Αν είχε ερευνηθεί σοβαρά η σερβική σύνδεση…
Εξερευνήσαμε το σερβικό ζήτημα ρωτώντας τις υπηρεσίες ασφαλείας,
και δεν υπάρχει η παραμικρή ένδειξη
ότι ευθύνονταν οι Σέρβοι ή η διαμάχη με το ΝΑΤΟ.
Τα τεκμήρια περί εμμονής με την Ντάντο;
Ίσως πλησίαζε γυναίκες και τους μιλούσε
και παρίστανε τον ξάδελφο του Φρέντι Μέρκιουρι,
μα αυτό δεν τον κάνει δολοφόνο.
Ο Μπάρι Τζορτζ ήταν απόλυτα ικανός να διαπράξει εκείνο το έγκλημα.
Ο Μπάρι Τζορτζ δεν δολοφόνησε την Τζιλ Ντάντο.
Ο συνήγορος υπεράσπισης Μάικλ Μάνσφιλντ έχει πει ότι η παρουσιάστρια
ίσως έχει δολοφονηθεί από εκτελεστή του υποκόσμου
ή κάποιον Σέρβο ένοπλο ως αντίποινα…
Ο κος Μάνσφιλντ είπε ότι δεν υπάρχουν τεκμήρια από το 1985
ότι ο πελάτης του κατείχε,
έφερε επάνω του ή αγόρασε όπλο…
Υπέδειξε, επίσης, ότι η αστυνομία δεν είχε βρει
το παραμικρό τεκμήριο για πυροβόλα όπλα στο διαμέρισμα του κυρίου Τζορτζ.
Ήμουν πολύ σίγουρη ότι δεν θα καταδικαζόταν,
διότι ήταν ολοφάνερο
από τα τεκμήρια ότι δεν το είχε κάνει ο Μπάρι.
Ο δικαστής χρειάστηκε τρεις ημέρες να συνοψίσει τα τεκμήρια.
Και μετά, οι ένορκοι αποσύρθηκαν για να συσκεφθούν.
Ο πρόεδρος Γκέιτζ τούς είπε να μελετήσουν καλά την ετυμηγορία
και να προσπαθήσουν για μια ομόφωνη απόφαση.
Κάθε μέρα περιμέναμε την ετυμηγορία.
Μας κάλεσαν να πάμε πάλι στο δικαστήριο.
Μας είπαν ότι βγήκε η απόφαση.
Μία ένορκος που καθόταν μπροστά έκλαιγε,
κάτι που θα μπορούσε να σημαίνει πολλά.
Ο επικεφαλής σηκώθηκε όρθιος.
Συναντήθηκαν τα βλέμματά μας.
Τον ρώτησαν αν έκριναν τον Μπάρι Τζορτζ
ένοχο ή μη ένοχο για φόνο.
Κι απάντησε…
Με έκριναν ένοχο.
Πώς μπόρεσαν να με καταδικάσουν;
Κοίταξα τον Μπάρι.
Κι η έκφρασή του…
Ήταν η απόλυτη έκφραση δυστυχίας.
Και μετά επικράτησε χάος.
Αργά το απόγευμα στο Ολντ Μπέιλι, ο Μπάρι Τζορτζ κρίθηκε ένοχος…
…για τον φόνο της Τζιλ Ντάντο.
Ο δικαστής τού είπε ότι οι πράξεις του είχαν στερήσει από μνηστήρα, οικογένεια,
φίλους κι από το ευρύ κοινό μια αγαπητή και δημοφιλή προσωπικότητα.
ΕΤΥΜΗΓΟΡΙΑ
Ο μοναχικός μισογύνης καταδικάστηκε σε ισόβια…
Βάζοντας τέλος σε μια υπόθεση που σόκαρε το 1999.
"Είστε απρόβλεπτος κι επικίνδυνος, και πιθανώς να παραμείνετε έτσι.
Η ποινή μπορεί να είναι μόνο μία: ισόβια κάθειρξη".
Καθώς ο Τζορτζ ξεκινά να εκτίει ισόβια για τον φόνο,
πολλοί αναρωτιούνται τι τον μετέτρεψε από σχετικά άκακο εκκεντρικό
σε έναν απίστευτα ψυχρό δολοφόνο.
ΕΝΟΧΟΣ ΙΣΟΒΙΑ ΣΤΟΝ ΔΟΛΟΦΟΝΟ
Ο Μπάρι Τζορτζ, που μια ζωή επιζητούσε τη δόξα,
ξαφνικά ο διασημότερος άνθρωπος στη Βρετανία,
μια δόξα που πιθανώς δεν ήθελε, αλλά σίγουρα την απέκτησε.
Με επηρέασε τρομερά, γιατί ένιωθα ότι είχαμε κάνει τα πάντα.
Είχαμε παρουσιάσει μια τρομερά αδύναμη έως ανύπαρκτη υπόθεση.
Αναρωτιόμουν τι στην ευχή είχα κάνει. Είχα δίκιο ή άδικο;
Αν ο κόσμος διάβαζε τις πληροφορίες
και μάθαινε τα γεγονότα, όπως οι ένορκοι,
θα ήταν εξίσου βέβαιοι ότι ο Τζορτζ δολοφόνησε την Ντάντο.
Η ετυμηγορία θεωρήθηκε επιτυχία.
Εκ μέρους της οικογένειας της Τζιλ,
δέχομαι τη σημερινή ετυμηγορία.
Θα αντιλαμβάνεστε ότι αυτή η διετία
ήταν πολύ δύσκολη για τους οικείους της Τζιλ.
Μα έχουμε πάρει δύναμη από την τεράστια καλή θέληση
ανθρώπων από όλη τη χώρα, που είχαν ψηλά την Τζιλ.
Πείτε μας πώς νιώσατε τότε.
Όχι, δεν θα απαντήσω σ' αυτό.
Εξαιτίας της συνέχειας.
ΙΡΛΑΝΔΙΑ 2023
Ζω στην Ιρλανδία πλέον.
Είναι ήσυχα εδώ.
Σε αντιμετωπίζουν σαν κατακάθι στο Λονδίνο, αλλά όχι εδώ.
-Μια στιγμή. -Ναι.
-Να πιούμε κάτι. -Να πιούμε.
Έμεινα στη φυλακή οκτώ χρόνια.
Είχα ήσυχη τη συνείδησή μου ότι δεν έχω κάνει τίποτα απ' όσα είπαν.
Προχωρούσα βήμα βήμα.
Κρατούσα ανοιχτά τα μάτια και τα αφτιά μου
κι ήλπιζα πως ό,τι άκουγα
θα ήταν καλό,
κι όντως ήταν.
Με λένε Ράφαελ Ρόου.
Είμαι ερευνητικός δημοσιογράφος.
Λίγα χρόνια μετά την καταδίκη του Τζορτζ…
ΡΑΦΑΕΛ ΡΟΟΥ ΔΗΜΟΣΙΟΓΡΑΦΟΣ
…με βρήκε η αδελφή του.
Ζητούσε τη βοήθειά μου
για να δείξω ότι ο αδελφός της φυλακίστηκε άδικα.
Ήμουν στο Panorama του BBC τότε,
αλλά όταν ήμουν 20 ετών,
καταδικάστηκα εσφαλμένα για φόνο και ληστείες.
Πέρασα τα επόμενα 12 χρόνια σε φυλακές υψίστης ασφαλείας.
Το περίμενα καιρό αυτό.
Ο μόνος λόγος που βρίσκομαι εδώ τώρα είναι η αδελφή μου…
Κι η Μισέλ ήταν πειστική.
Ακουγόταν σαν την αδελφή μου,
όταν εκείνη έλεγε "Βοηθήστε τον αδελφό μου".
Ταυτίστηκα.
ΥΠΗΡΕΣΙΑ ΦΥΛΑΚΩΝ
Δεν έχω κάνει αυτό το έγκλημα.
Δεν μου αξίζει να είμαι εδώ.
Όταν μίλησα με τον Τζορτζ,
μου είπε ότι ήταν αθώος,
αλλά δεν μπορούσε να μου πει γιατί ήταν αθώος.
Άρα, δεν σκότωσες την Ντάντο;
Όχι βέβαια.
Εντάξει, θα προσπαθήσω να μάθω
αν λέει την αλήθεια.
Έκανα αυτό που ήξερα καλά.
ΚΡΟΥΚΑΜ ΡΟΟΥΝΤ
Μελέτησα όλες τις καταθέσεις,
αναζητούσα αντιφάσεις.
Και σοκαρίστηκα τρομερά με όσα βρήκα.
Το μόνο τεκμήριο που υποτίθεται ότι τον συνέδεε με το έγκλημα
ήταν τα υπολείμματα πυρίτιδας.
"Η σύνδεση υπάρχει, άκουσαν οι ένορκοι, είσαι ένοχος.
Γιατί να υπάρχει αλλιώς;"
Πήγα στην Αμερική, λοιπόν, στη Βοστόνη, μίλησα με το FBI,
που άρχισε να αμφισβητεί την αξιοπιστία των σωματιδίων πυρίτιδας,
διότι είχε πάψει να γίνεται δεκτή
σε υποθέσεις στην Αμερική λόγω επιμόλυνσης.
Ρώτησα έναν ειδικό βαλλιστικής
αν ήταν από το όπλο που σκότωσε την Ντάντο. Ήταν πυρίτιδα;
Αν αυτό το σωματίδιο βρισκόταν σε ένα ταξί,
κανείς δεν θα σκεφτόταν ότι είναι υπολείμματα πυρίτιδας.
Υπονόμευσε απόλυτα την επιστήμη
στην οποία βασίστηκε η δίκη του Μπάρι Τζορτζ.
Στο τέλος της έρευνάς μου, τα ευρήματα παρουσιάστηκαν
στην Επιτροπή Αναθεώρησης Εγκλημάτων,
η οποία εξέδωσε μια νέα έκθεση
ότι αυτά τα βαλλιστικά τεκμήρια δεν θα έπρεπε να γίνουν αποδεκτά
υπέρ της ενοχής ή της αθωότητας, κι ότι δεν ήταν πια αξιόπιστα.
Τότε, το δικαστήριο ανέτρεψε την απόφαση περί ενοχής
λόγω της νέας αντίληψης και εκτίμησης των υπολειμμάτων πυρίτιδας.
Πρέπει να γίνει νέα δίκη.
Ήταν σαν ντεζαβού.
Η Μισέλ ήρθε από την Ιρλανδία, αφού περίμενε χρόνια
να επανεξεταστούν τα τεκμήρια.
Σήμερα ελπίζουμε να δικαιώσουμε επιτέλους τον Μπάρι. Σας ευχαριστώ.
Ο δικαστής ζήτησε την απόφασή τους.
Και είπε "Μη ένοχος".
Για πρώτη φορά, μετά από τόσα χρόνια,
άφησα να φανεί το συναίσθημά μου στο πρόσωπό μου.
Σηκωθήκαμε όρθιοι και ζητωκραυγάσαμε. Χαρά.
Μετά την ετυμηγορία, η εισαγγελία είπε
ότι ο κύριος Τζορτζ έχει πλέον το δικαίωμα να θεωρείται αθώος.
Ακόμη προσπαθούσα να το χωνέψω.
Ο Μπάρι Τζορτζ αποχωρεί από το Ολντ Μπέιλι,
ελεύθερος μετά από οκτώ χρόνια.
Χαιρόμουν που βγήκα από κει.
Όταν δέχεσαι διαρκώς κατηγορίες,
χωρίς κανέναν σταματημό,
πώς αλλιώς θα ένιωθες;
Ο Μπάρι Τζορτζ αποχώρησε από πίσω.
Μπήκε σε ένα αμάξι, τελείως εξουθενωμένος, αλλά πολύ ανακουφισμένος.
Η αδελφή μου είναι ο βράχος μου.
Μην της πεις ότι το είπα.
Κατ' αρχάς θέλω να πω ότι απογοήτευσε εμάς η σημερινή ετυμηγορία,
μα ιδιαίτερα την οικογένεια και τους φίλους της Τζιλ.
Αν θεωρώ ότι έπρεπε να έχει κριθεί αθώος;
Δεχόμαστε και σεβόμαστε την απόφαση του δικαστηρίου.
Θεωρώ ότι η ετυμηγορία περί ενοχής το 2001 ήταν η σωστή.
Θα αναλογιστούμε τη σημερινή ετυμηγορία
και θα σκεφτούμε τα επόμενα βήματα.
Ευχαριστώ πολύ.
Δεν είναι πολύ ταπεινωτικό για την αστυνομία;
Ευχαριστώ.
Ο Μπάρι Τζορτζ απόψε κυκλοφορεί ελεύθερος.
Μα το ερώτημα παραμένει.
Αν δεν σκότωσε εκείνος την Τζιλ Ντάντο, τότε ποιος;
2023 24 ΧΡΟΝΙΑ ΜΕΤΑ ΑΠΟ ΤΟΝ ΦΟΝΟ
Θεωρώ πολύ ενδιαφέρον ότι μετά την αθώωσή του,
δεν έχει γίνει καμία άλλη σοβαρή έρευνα για τον θάνατο της Τζιλ Ντάντο.
Πιστεύω ότι για την αστυνομία είχε κλείσει η υπόθεση.
Παίζει στις ειδήσεις, σχολιάζεται και παρουσιάζεται
κάθε χρόνο επί 23 χρόνια.
Αρέσει το μυστήριο στον κόσμο.
Μα εγώ δεν το θεωρώ μυστήριο.
Αν σε ρωτούσα αν σκότωσες την Τζιλ Ντάντο, τι θα έλεγες;
Απλώς όχι.
Θυμώνω που μου στέρησαν οκτώ χρόνια απ' τη ζωή μου.
Βασικά, με παρενοχλούσαν.
Πιστεύετε ότι ο Τζορτζ σκότωσε την Ντάντο;
Το πίστευα, ναι.
Τώρα, όμως;
Δεν έχω αλλάξει γνώμη.
Αν μιλήσετε με κάποιον για το ντοκιμαντέρ
και πει ότι το έκανε ο Μπάρι Τζορτζ,
νομίζω πως πρέπει να δει κάποιον, να ζητήσει βοήθεια.
Σπατάλησαν όλα τα μέσα τους σ' αυτόν τον τύπο
ενώ ο αληθινός δράστης είναι ελεύθερος
και δειπνεί κάπου. Είναι γελοίο.
Ο Μπάρι Τζορτζ έχει αθωωθεί από ενόρκους, η σφραγίδα της αθωότητας.
Κι η αστυνομία λέει "Δεν ψάχνουμε άλλον, γιατί είχαμε δίκιο".
Λυπάμαι, αλλά η υπόθεση θα έπρεπε να είναι ανοιχτή.
Θα έπρεπε να ψάχνουν.
Κι οι πολίτες ξέρουν ότι δεν έχει διαλευκανθεί,
οπότε λογικό είναι να θέλουν να το εξετάσουν οι ίδιοι.
ΠΟΙΟΣ ΣΚΟΤΩΣΕ ΤΗΝ ΤΖΙΛ ΝΤΑΝΤΟ;
ΑΝΑΖΗΤΗΣΗ
23 ΧΡΟΝΙΑ ΜΕΤΑ
Παραμένει μυστήριο τι συνέβη τότε, το έγκλημα ανεξιχνίαστο,
ο δολοφόνος της δεν λογοδότησε.
Έχω διαβάσει πολλά άρθρα
πως ίσως το τάδε είχε σχέση με την Τζιλ
ή το δείνα είχε σχέση με την Τζιλ.
Μεγάλο θέμα για μία μέρα και μετά σβήνει.
Ειλικρινά, αδιαφορώ.
Δεν έχουν καμία υπόσταση, δεν στέκουν.
Κάνουν έναν τίτλο για 24 ώρες και μετά τους ξεχνούν.
ΚΟΝΤΑ ΣΤΗΝ ΑΠΟΚΑΛΥΨΗ
Οι θεωρίες που έχουν προκύψει…
ΜΙΛΗΣΕ ΓΙΑ ΒΑΡΙΑ ΟΝΟΜΑΤΑ
ΑΠΕΙΛΕΣ ΘΑΝΑΤΟΥ
τόσα χρόνια, ότι η Τζιλ Ντάντο ερευνούσε κάτι
που ίσως ήταν ένας λόγος να θέλει να της κλείσει το στόμα κάποιος,
δεν με πείθουν προσωπικά.
ΛΑΘΟΣ ΔΟΛΟΦΟΝΙΑ;
Δεν θα το έκανε μόνη,
κι εκείνοι που θα επιβίωναν
θα ήταν πιο αποφασισμένοι να αποκαλύψουν εκείνη τη μυστική έρευνα.
Ακούς για φρικτούς ανθρώπους που κάνουν φρικτά πράγματα,
κι αυτό είναι που με ανησυχεί, η νοοτροπία κάποιων
που κάνουν αυτά τα φρικτά.
Έχεις κάποια ιδέα για το ποιος ευθυνόταν;
Δεν θα μιλήσω γι' αυτό, για τη δική μου ασφάλεια.
Μα κυκλοφορούν φήμες στον υπόκοσμο,
ας το θέσουμε έτσι.
Και δεν είναι αυτός που θα πίστευες ούτε ο Μπάρι Τζορτζ.
Επαγγελματικό χτύπημα.
Μπορείς να μας πεις καθόλου τον λόγο;
Όχι. Αν σας πω τον λόγο, θα καταλάβετε ποιος το έκανε. Άρα, όχι.
Τι θα συμβούλευες τους νέους δημοσιογράφους;
Παλιά πήγαινα σε δημοτικά συμβούλια,
μιλούσα με το ζευγάρι που γιόρταζε τη χρυσή επέτειο.
Έτσι μαθαίνεις τους ανθρώπους.
Ο καλός δημοσιογράφος μπορεί να επηρεάζει τους ανθρώπους.
Ως δημοσιογράφος, δεν ξεχνάς τα ανεξιχνίαστα εγκλήματα.
Και το γεγονός ότι βρίσκομαι εδώ, 24 χρόνια μετά, και λέω
ότι ακόμη δεν ξέρουμε ποιος σκότωσε την Τζιλ Ντάντο
κυριολεκτικά με συγκλονίζει.
Το Crimewatch φέρνει αποτελέσματα. Δέκα λεπτά αφού βγούμε
χτυπούν τα τηλέφωνα, ο κόσμος δίνει διάφορες πληροφορίες.
Επί 20 χρόνια, με πλησιάζει κόσμος
και μου κάνει τις ερωτήσεις που απαντώ τώρα.
Δεν με πειράζει αυτό, κανένα θέμα.
Κι εγώ πιστεύω και ελπίζω ότι κάποια μέρα θα υπάρξει μια απάντηση.
Θα αποκαλυφθούν νέα τεκμήρια. Το ελπίζω.
Θα περιμένουμε να δούμε, όμως,
ώσπου μια μέρα να πει η αστυνομία
"Έχουμε αρκετά στοιχεία για να πιάσουμε τον δολοφόνο της".
Σας ανησυχούν ποτέ πράγματα που βλέπετε στο Crimewatch;
Ναι, βέβαια. Μα τα εγκλήματα που δείχνουμε είναι σπανιότατα.
Δεν είναι κάτι που βγαίνεις έξω
και σκέφτεσαι ότι θα συμβεί και σ' εσένα.
Υποτιτλισμός: Εύα Τανταλίδου